બેંગ્લોરઃ ચૂંટણી વચ્ચે ઈવીએમ મશીનોને લઈને ફેલાઈ રહેલી અફવાઓ વચ્ચે હવે ચૂંટણી આયોગે કડક વલણ અપનાવ્યું છે. વિધાનસભા ચૂંટણી પહેલા કર્ણાટક ચૂંટણી આયોગે કહ્યું છે કે ઈવીએમ મશીનોની સાથે છેડછાડ કરવી શક્ય નથી. આમ છતા પણ જો કોઈ આના પર સવાલ ઉઠાવે છે તે તેણે તે વાત સાબિત પણ કરવી પડશે. આયોગે જણાવ્યું છે કે જો સવાલ ઉઠાવનારા વ્યક્તિ સાબિતી આપવામાં નિષ્ફળ જાય છે તો પછી તેના પર માનહાનિનો દાવો કરવાની સાથે જ છ મહિનાની જેલની સજા કરવાની પણ તૈયારી છે.